**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ 31․05․2024Թ-Ի << ՀԱՅԱՍՏԱՆԻ ՀԱՄԱՅՆՔՆԵՐԻ ՄԻՈՒԹՅԱՆԸ ԱՆԴԱՄԱԿՑԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ>> N77-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Նորմատիվ ակտերի մասին» օրենքի 33-րդ և 34-րդ հոդվածների պահանջների կարգավորումների համատեքստում, հիմք ընդունելով Հայաստանի համայնքների միության 26․02․2025թ․-ի NԵՆ-2602\0388 գրությունը։

**Իրավական ակտի ընդունման նպատակը և կարգավորման անհրաժեշտությունը.**

Քանի որ Հայաստանի համայնքների միության բյուջեն բացառապես ձևավորվում է համայնքների անդամավճարներից և նվիրատվություններից, հաշվի առնելով կազմակերպության գործունեության ապահովման համար անդամավճարի տեսքով համայնքների կողմից կատարվու ներդրումնեերի կարևորությունն ու անհրաժեշտությունը,

համայնքի ավագանու քննարկմանն է ներկայացվում կազմակերպության տարեկան անդամավճարը մեկ բնակչի հաշվով 10 դրամի փոխարեն 20 դրամ դարձնելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է այլ իրավական ակտերի(համայնքի ղեկավարի որոշման կամ կարգադրության) ընդունման անհրաժեշտություն, կապված ամեն տարի բնակչության թվաքանակին համապատասխան անդամավճարի գումարի հաշվարկման և վճարման հետ:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում նախատեսվում է ծախսերի ավելացում տարեկան միջին հաշվով 380,0հազ․ դրամի չափով:

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց համար։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է համայնքների միության հետ արդյունավետ համագործակցություն։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

(ստորագրություն)